નગરપાલિકાના વર્તમાન અને પૂર્વ ભાજપના સદસ્યો દ્વારા આવેદનપત્ર આપવામાં આવ્યું હતુ. જે બાદ સંદિપ સાગલે દ્વારા જમીન દફતર અને નગરપાલિકાના અધિકારીઓ સાથે બેઠક યોજવામાં આવી હતી. જેમાં કલેકટરના આદેશથી લડબી નદીના દબાણો દૂર કરવા માટે સર્વેની કામગીરી હાથ ધરવામાં આવી હતી. આવી સ્થિતિ વચ્ચે જિલ્લા કલેકટર સંદિપ સાગલેએ કર્મચારીઓના કાફલા સાથે રૂબરૂ લડબી માતાને નમન કરી ત્રણ કલાક સુધી વિવિધ સ્થળોની મુલાકાત લઇ દબાણો દૂર કરવા તેમજ નાળાઓની સફાઇ કરવા માટે આદેશ કર્યા હતા. જેના પગલે પટમાં દબાણકર્તાઓ, બિલ્ડરો અને ભૂમાફિયાઓમાં ફફડાટ પ્રસર્યો છે.